Soome 2025. aasta Eurovisiooni lauluvõistlusel

Soome osaleb 2025. aasta Eurovisiooni lauluvõistlusel, mis toimub Šveitsis Baselis. Soome riikliku eelvooru Uuden Musiikin Kilpailu korraldab Soome ringhääling Yle, et valida Eurovisiooni võistluslugu.
Soome Eurovisiooni lauluvõistlusel.
Soome osales esimest korda Eurovisiooni lauluvõistlusel 1961. aastal. Kokku on Soome osalenud Eurovisioonil 57 korda. Soome on Eurovisiooni võitnud ühe korra 2006. aastal lauluga "Hard Rock Hallelujah", mida esitas ansambel Lordi. 2024. aastal esindas SoometWindows95man lauluga "No Rules!". Laul pääses finaali ning sai seal 19. koha.
Yle korraldab Eurovisiooni Soome esindaja valimise ja kannab üleriigiliselt üle Eurovisiooni lauluvõistlust. Aastatel 1961–2011 Soome eelvooru, mille nimi oli , eesmärk oli valida Eurovisiooni lauluvõistlusel Soomet esindav laul. Alates 2012. aastast kannab Soome eelvoor nime (UMK), mis keskendub rohkem uue muusika esitlemisele ning mille võidulugu saadetakse Soomet Eurovisioonile esindama. 3. juunil 2024 kinnitas Yle, et Soome osaleb 2025. aasta Eurovisioonil ning et esindaja valitakse taas Uuden Musiikin Kilpailu võistlusega.
Enne Eurovisiooni.
Uuden Musiikin Kilpailu "2025".
 "2025" on 13. Uuden Musiikin Kilpailu (UMK), mille korraldab Yle, et valida Soome esindaja Eurovisiooni lauluvõistlusele. Võistluse finaal toimub 8. veebruaril 2025. aastalTampere Nokia Arenal. UMK 2025 saatejuhid on Sanni ja Jasmin Beloued
Võistluslood.
19. augustil 2024 avas Yle laulude esitamise konkursi, mis suleti 25. augustil 2024. Vähemalt üks laulukirjutaja ja laulja pidid omama Soome kodakondsust või elama alaliselt Soomes, et pääseda võistlema. Žürii, mida juhib raadio YleX muusikajuht Tapio Hakanen, ja viis publikužüriid valisid konkursile välja seitse lugu 485 laekunud laulu hulgast, mis on UMK konkursi uus rekord. Võistluslood avaldati 8. jaanuaril 2025. aastal ning nende muusikavideod avaldati 9.–17. jaanuaril.
22. jaanuaril 2025 teatati, et ansambel One Morning Left diskvalifitseeriti lepingu rikkumise tõttu. Bänd avaldas samal päeval avalduse, milles teatas, et ta läheb laiali, kuna selle esivokalisti Mika Lahti vastu esitati süüdistus.
Legend: Laul diskvalifitseeritud
Finaal.
Finaal toimus 8. veebruaril 2025. Võitjaks osutus Erika Vikman lauluga "Ich komme". Võitja valisid televaatajad (75%) ja rahvusvahelised žüriid Horvaatiast, Eestist, Leedust, Hollandist, San Marinost, Hispaaniast ja Šveitsist (25%). Televaatajad said kokku anda 882 punkti ja žüriid 294 punkti. Iga rahvusvaheline žürii andis 2, 4, 6, 8, 10 ja 12 punkti. Televaatajad said hääletada helistades, sõnumit saates või äpis hääletades. Näiteks kui laul saab 10% vaatajate häältest, antakse sellele võistlusele 10% 882 punktist ja see ümardatakse lähima täisarvuni, mis on 88 punkti. Saate jooksul anti kokku rekordilised 342 543 häält: telefoni ja SMS-i kaudu 68 539 häält ning Yle äpi kaudu 274 004 häält. 
Võistluse avasid Windows95man ja Henri Piispanen, kes esitasid oma laulu "What’s My Name", nende 2024. aasta eurolugu "No Rules!" ja laulu "Paperclip". Vaheetteastes esines saatejuht Sanni, kes esitas popurriid oma lauludest "Roomaani", "Prinsessoja ja Astronautteja", "Mielenmaisemati", "Jacuzzi" ja "2080-luvulla". Veel astusid üles Keira, Laura Voutilainen, Annika Eklund, Eini, Bess ja Linda Lampenius, kes esitasid laulu "Shanghain valot".